1. На основу члана 29. ст. 4 Закона о јавној својини („Службени гласник РС“, број 72/2011 и 88/201305/2014, 104/2016 – др.закон, 108/2016, 113/2017 и 95/2018) ,члана 99.став 20 Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019 - др. закон*-*и 9/2020), члана 184 Закона о општем управном постпуку („Сл.гласник РС“,бр.18/2016 и 95/2018 – аутентично тумачење) и члана 40. Статута општине Чајетина („Службени лист општине Чајетина“, бр.2/2019), Скупштина општине Чајетина, на седници одржаној дана 17. јуна 2021.године, доноси
2. **О Д Л У К У**
3. **О ПРИБАВЉАЊУ У ЈАВНУ СВОЈИНУ НЕПОКРЕТНОСТИ ИЗМЕЂУ ОПШТИНЕ ЧАЈЕТИНА И СТРАХИЊЕ ПАВЛОВИЋА**

**1.ПРИБАВЉА СЕ** у јавну својину непосредном погодбом земљиште означено као :

- кат.парцелa 4291/1 КО Чајетина у својини Страхиње Павловића из Чајетине површине 218 m2,

- кат.парцела 4291/5 КО Чајетина у својини Страхиње Павловића из Чајетине површине 542 m2

за износ накнаде од 2.318.000,00 динара (словима : два милиона три стотине осамнаест хиљада динара)

**2.** О прибављању непокретности у јавну својину из тачки 1. ове одлуке закључиће се уговор између Страхиње Павловића из Чајетине и општине Чајетина, чијем закључењу је Страхиња Павловић дужан да приступи у року од 30 дана од дана ступања одлуке на снагу . У противном, има се сматрати да је подносилац одустао од захтева за размену и ова одлука ће се поништити.

**3.** Овлашћује се председник општине Чајетина, Милан Стаматовић да у име општине Чајетина закључи уговор из тачке 4. ове одлуке.

**4.** Уговор о прибављању непокретности из тачке 1.ове одлуке закључује се по претходно прибављеном мишљењу јавног правобранилаштва општине Чајетина и исти се оверава код јавног бележника а трошкови овере падају на терет подносиоца захтева.

**5.** Ова одлука ће се објавити у „Сл.листу општине Чајетина“ и ступа на снагу у року од осам дана по објављивању.

1.

***О б р а з л о ж е њ е***

Дана 08. фебруара 2021 године, Општинској управи Чајетина обратило се Општинско правобранилаштво Општине Чајетина захтевом за прибављање у јавну својину делова кат.парцела 4291/1 КО Чајетина насталих пројектом препарцелације за који је издата потврда Општинске управе Чајетина број 350-277/2020-03 од 09.09.2020.године.

Део кат.парцеле 4291/1 КО Чајетина означен је у наведеном пројекту препарцелације као КП 1. Након спровођења овог пројекта у РГЗ СКН овај део је означен као кат.парцела 4291/5 КО Чајетина у листу непокретности број 5670 КО

Чајетина, површине 542 m2. Наведено земљиште је по врсти земљиште у грађевинском подручју, по начину коришћења пашњак 8 класе а важећим планским актом је предвиђено као површина јавне намене – улица.

Након спровођења описаног пројекта препарцелације кат.парцела 4291/1 КО Чајетина уписана у лист непокретности број 5670 КО Чајетина, има површину од 218 m2, по врсти земљишта је грађевинско земљиште у грађевинском подручју, по начину коришћења је пашњак 8.класе. Део описане парцеле од 6 m2 предвиђен је као површина јавне намене. Остатак парцеле фактички је заузет макадамски путем који представља jeдини приступни пут јавној саобраћајници на кат.парцели 7326/1 КО Чајетина за објекат изграђен на грађевинској.парцели 4290/5 КО Чајетина уписан у лист непокретности број 4542 КО Чајетина, који објекат има одобрење за употребу и налази се у сусвојини Обрадовић Георгине, Обрадовић Снежане и Читаковић Наде.

Према листу непокретности број 5670 КО Чајетина парцеле 4291/1 и 4291/5 КО Чајетина налазе се у својини Страхиње Павловића из Чајетине.

Уз захтев Општинско правобранилаштво је приложило акт, процену Министарства финансија – Одељења за контролу издвојених активности Ужице број 100-464-08-263/2020 Г4АОЕ од 30.09.2020.године у којој је утврђена цена за наведено земљиште од 3.050,00 динара по m2.

Чланом 29. ст. 4 Закона о јавној својини прописано је да се непокретне ствари могу прибавити или отуђити непосредном погодобом, али не испод од стране надлежног органа процењене тржишне вредности непокретности (код отуђења) односно не изнад те вредности (код прибављања), ако у конкретном случају то представља једино могуће решење. Предлог акта односно акт о оваквом располагању мора да садржи образложење из кога се може утврдити постојање ових околности.

Чланом 99.став 20 Закона о планирању и изградњи ("Сл. гласник РС", бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019 и 37/2019 - др. закон) предвиђено је да се прибављање неизграђеног грађевинског земљишта у јавну својину за потребе уређења површина јавне намене, може, осим у поступку прописаним законом којим се уређује експропријација, спровести и споразумом са власником грађевинског земљишта, на начин и у поступку који се уређује општим актом јединице локалне самоуправе.

Имајући у виду да у конкретном случају предметно прибављање непокретности представља једино могуће решење а све са разлога што су кат.парцела 4291/5 КО Чајетина и део кат.парцеле 4291/1 КО Чајетина у површини од 6 m2 важећим планским актом предвиђени као површине јавне намене, а остатак кат.парцеле 4291/1 КО Чајетина се већ фактички користи као као површине јавне намене, на тај начин што представља једини приступни пут на јавну саобраћајницу за парцелу на којој се налази породична стамбена зграда за коју је издато одобрење за употребу, то су испуњени услови прописани чланом 29. ст. 4 Закона о јавној својини и чланом 99.став 20 Закона о планирању и изградњи.

Из напред изнетог чињеничног стања и важећих законских прописа одлучено је као у диспозитиву одлуке.

**УПУТСТВО О ПРАВНОМ СРЕДСТВУ:** Против ове одлуке није дозвољена жалба, нити се може покренути управни спор.

**СКУПШТИНА ОПШТИНЕ ЧАЈЕТИНА**

**Број: 46 – 10 /2021-02 од 17. јуна 2021.године**

|  |  |
| --- | --- |
|  |  **ПРЕДСЕДНИК** **Скупштине општине,** *Арсен Ђурић* |